**APSTIPRINU**

(Cēsu Centrālās bibliotēkas direktore

Natālija Krama)

2022. gada\_\_\_\_\_\_\_\_\_\_\_\_\_\_\_\_\_\_\_

CĒSU NOVADA **LĪGATNES** **PAGASTA BIBLIOTĒKAS**

LIETOŠANAS NOTEIKUMI

1. **Vispārīgie noteikumi**
2. Šie noteikumi nosaka Cēsu novada Līgatnes pagasta bibliotēkas (turpmāk – Bibliotēka) pakalpojumu sniegšanas kārtību lietotājiem.
3. Bibliotēkas lietotāja tiesības un pienākumus nosaka [Bibliotēku likums](https://likumi.lv/ta/id/48567-biblioteku-likums), citi Latvijas Republikas likumi un tiesību akti, Bibliotēkas nolikums un Bibliotēkas lietošanas noteikumi.
4. Bibliotēkas lietošanas noteikumu izmaiņas un papildinājumus ierosina Bibliotēka un apstiprina Cēsu Centrālā bibliotēka.
5. Bibliotēkai ir pienākums iepazīstināt lietotājus ar Bibliotēkas lietošanas noteikumiem. Tie izvietojami Bibliotēkas lietotājiem pieejamās Bibliotēkas telpās.
6. **Bibliotēkas lietotāji**
7. Bibliotēkas lietotājs ir ikviena juridiska vai fiziska persona, kas izmanto Bibliotēkas pakalpojumus.
8. Lietotājus Bibliotēkā reģistrē, uzrādot pasi vai citu personu apliecinošu dokumentu ar personas kodu.
9. Lietotājus līdz 14 gadu vecumam Bibliotēkā reģistrē, uzrādot personu apliecinošu dokumentu un viena no vecāku vai tiem pielīdzināto personu piekrišanu.
10. Bibliotēkas darbinieks apņemas nodrošināt iesniegto personas datu aizsardzību atbilstoši [Fizisko personu datu apstrādes likuma](https://likumi.lv/ta/id/300099-fizisko-personu-datu-apstrades-likums) prasībām.
11. Reģistrējoties Bibliotēkā, lietotājam jāiepazīstas ar Bibliotēkas lietošanas noteikumiem un ar savu parakstu jāapstiprina šo noteikumu ievērošana.
12. Reģistrētam Bibliotēkas lietotājam tiek izsniegta Bibliotēkas lasītāja karte.
13. Lasītāja karte ir personisks dokuments un nevar tikt nodota izmantošanai citai personai.
14. Bibliotēkas lietotāja kartes nozaudēšanas vai bojājuma gadījumā karti atjauno, uzrādot personu apliecinošu dokumentu.
15. Mainot uzvārdu, dzīves vai darba vietu, lietotājam tas jāpaziņo Bibliotēkai kārtējā apmeklējuma reizē.
16. **Bibliotēkas lietotāju apkalpošanas kārtība**
17. Bibliotēkas sniegtie pamatpakalpojumi ir bez maksas.
18. Bibliotēkas pamatpakalpojumi ir šādi:
	1. bibliotēkas apmeklēšana un lietotājiem paredzēto pakalpojumu (t. sk. datoru, interneta un vispārpieejamo elektroniskās informācijas resursu publiska pieejamība), iekārtu un aprīkojuma izmantošana, lietotāja reģistrācija Bibliotēkā, Bibliotēkas lasītāja kartes izsniegšana, grāmatu un citu dokumentu izsniegšana līdzņemšanai vai izmantošana uz vietas Bibliotēkā;
	2. lietotāju apmācība un konsultāciju sniegšana par Bibliotēkas krājumiem un citiem informācijas resursiem, katalogiem, kartotēkām un citām informācijas meklēšanas sistēmām un to izmantošana;
	3. bibliotekāro, bibliogrāfisko un faktogrāfisko uzziņu sniegšana;
	4. bibliotēkas un literatūru popularizējoši pasākumi.
19. Datoru, interneta un vispārpieejamo elektroniskās informācijas resursu publiskas izmantošanas kārtība noteikta šo noteikumu [1. pielikumā](#PielikumsNr1).
20. Bibliotēkā saņemtie izdevumi lietotājam jānodod līdz Bibliotēkas noteiktajam termiņam. To iespējams pagarināt, ja saņemtos izdevumus nepieprasa citi lietotāji.
21. Bibliotēkas izsniegto iespieddarbu un citu dokumentu izmantošanas termiņš:
	* + - grāmatām un citiem dokumentiem – 1 mēnesis;
			- žurnāliem – 1 nedēļa.
22. Nozaudētos vai saplēstos iespieddarbus lietotājam jāaizvieto ar tādiem pašiem vai līdzvērtīgiem.
23. Lietotājs nedrīkst bojāt Bibliotēkas inventāru vai nodarīt citus materiālus zaudējumus Bibliotēkai.
24. Starpbibliotēku abonementa (SBA) kārtā saņemtās grāmatas un citus dokumentu izmantošanas termiņu nosaka Bibliotēkas darbinieks.

**4. Bibliotēkas lietotāju tiesības**

1. Bibliotēka nodrošina Bibliotēku likumā noteikto Bibliotēkas lietotāju tiesību ievērošanu:
	1. bez ierobežojumiem izmantot Bibliotēkas krājumu un informācijas sistēmu;
	2. bez maksas izmantot publiski pieejamos datorus, internetu un vispārpieejamos elektroniskās informācijas resursus;
	3. saņemt pilnīgu informāciju par Bibliotēkas krājumu un informācijas resursiem;
	4. saņemt lasīšanai iespieddarbus un citus dokumentus vai to kopijas no Bibliotēkas krājuma vai no citu Bibliotēku krājumiem, ja Bibliotēkā pasūtīto dokumentu nav;
	5. izmantot citu bibliotēku piedāvātos pakalpojumus;
	6. piedalīties Bibliotēkas darba organizatorisko jautājumu risināšanā.
2. Lietotājiem ir tiesības uz personu datu neaizskaramību. Bez lietotāja piekrišanas Bibliotēka šīs ziņas nedrīkst nodot vai izpaust trešajai personai, izņemot likumos paredzētajos gadījumos.
3. Priekšlikumus, atsauksmes, sūdzības par Bibliotēkas darbu lietotājam ir tiesības iesniegt Cēsu Centrālajai bibliotēkai.

**5. Bibliotēkas lietotāju pienākumi**

1. Ievērot Bibliotēkas lietošanas noteikumus.
2. Lietotājs nedrīkst iznest no Bibliotēkas grāmatas un citus dokumentus, kuru saņemšanu nav noformējis pie bibliotekāra.
3. Lasītavā izmantoto literatūru nenovietot atpakaļ plauktos, bet atstāt uz galda vai nodot darbiniekam.
4. Saudzīgi izturēties pret lietošanā nodotajiem iespieddarbiem, citiem dokumentiem un izmantojamo datortehniku. Par pamanītajiem bojājumiem ziņot bibliotekāram.
5. Saņemtos iespieddarbus un citus materiālus nodot Bibliotēkā norādītajā termiņā.
6. Nozaudētos vai sabojātos izdevumus lasītājiem jāaizstāj ar identiskiem vai līdzvērtīgiem izdevumiem.
7. Jebkurai personai, kas atrodas Bibliotēkas telpās, jāievēro vispārīgie uzvedības noteikumi: sarunas, troksnis un cita veida darbības, kas var būt traucējošas pārējiem lasītājiem, jāierobežo līdz minimumam.
8. Bibliotēkas lietotāju, kurš neievēro Bibliotēkas lietošanas noteikumus, ļaunprātīgi traucē darbu citiem lietotājiem vai Bibliotēkas darbiniekam, atrodas bibliotēkā alkohola reibumā, narkotiku ietekmē, neievēro personīgās higiēnas prasības vai bojā inventāru, var izraidīt no Bibliotēkas telpām vai vispār liegt izmantot Bibliotēkas pakalpojumus.

Līgatnes pagasta bibliotēkas vadītāja Madara Vorza

**Pielikums Nr. 1**

**DATORU, INTERNETA UN VISPĀRPIEEJAMO ELEKTRONISKĀS INFORMĀCIJAS RESURSU PUBLISKAS IZMANTOŠANAS KĀRTĪBA**

**CĒSU NOVADA LĪGATNES PAGASTA BIBLIOTĒKĀ**

1. Šie noteikumi nosaka kārtību, kādā apmeklētāji izmanto datorus, internetu un vispārpieejamos elektroniskās informācijas resursus Bibliotēkā.
2. Par interneta lietotāju var kļūt ikviens interesents ar datora lietošanas pamatzināšanām.
3. Konkrētu datora izmantošanas laiku var rezervēt, piesakot to bibliotekāram.
4. Bibliotēkas lietotājam savā darbā stingri jāievēro darba drošības, elektrodrošības un ugunsdrošības noteikumi:
5. neizslēgt un neieslēgt no jauna kontaktdakšu tīklā;
6. nepieļaut iespēju, ka aparatūrā nonāk dažādi sīki metāliski priekšmeti (skavas, saspraudes u. c);
7. neaiztikt elektriskos vadus, to savienojumus, kontaktdakšas, kontaktligzdas, datoru daļu savienojošos vadus u. c.;
8. konstatējot bojājumus, nepieciešams pārtraukt darbu un par to informēt Bibliotēkas darbinieku;
9. nestrādāt ar bojātu aparatūru.
10. Lietotājam ir jāseko datora darbībai un nekavējoties jāziņo Bibliotēkas darbiniekam par jebkuriem bojājumiem un programmu kļūmēm.
11. Darbu beidzot, lietotājam ir jāaizver visas lietotās programmas, jāsakārto darba vieta un jāpiesakās pie Bibliotēkas darbinieka.
12. Datnes, kuras izveidojis lietotājs standartprogrammās, drīkst saglabāt tikai ar Bibliotēkas darbinieka piekrišanu.
13. Lietotājam aizliegts:
	1. ieslēgt vai izslēgt datoru, pieslēgt vai atslēgt datoriekārtu, pārstartēt datoru, kad traucēta tā darbība;
	2. mainīt datora konfigurāciju vai uzstādīt programmas;
	3. neatļauti kopēt un pārvietot programmnodrošinājumu;
	4. bez atļaujas izmantot un bojāt citu lietotāju saglabātās datnes;
	5. atrasties pie datora ar pārtikas produktiem, virsdrēbēs, slapjām rokām;
	6. trokšņot, skaļi sarunāties savā starpā vai pa mobilo tālruni vai citādi traucēt citu lietotāju vai darbinieka darbu;
	7. izmantot datoru, ja nav nodotas Bibliotēkas grāmatas.
14. Izmantojot internetu, jāievēro vispārpieņemtie ētikas principi, aizliegts apmeklēt interneta saites, kuru aplūkošana nav paredzēta sabiedriskajās vietās (piemēram, pornogrāfiska, uz vardarbību vērsta satura saites u. c.).
15. Izmantojot personīgos datu nesējus (CD, USB iekārtas, digitālās kameras u. c.), informēt par to Bibliotēkas darbinieku.
16. Izdrukas un skenēšanu lietotājs drīkst veikt, saskaņojot to ar bibliotēkas darbinieku.
17. Datora un interneta izmantošana tiek pārtraukta 10 minūtes pirms darba laika beigām.
18. Neskaidrību gadījumos lietotājam jāvēršas pie Bibliotēkas darbinieka.
19. Lietotājs zaudē tiesības izmantot datora un interneta pakalpojumus uz vienu mēnesi, ja ir pārkāpis šos izmantošanas noteikumus.